CELEX: 62008CA0278
Language: sk
Date: 2010-03-25 00:00:00
Title: Vec C-278/08: Rozsudok Súdneho dvora (prvá komora) z  25. marca 2010 (návrh na začatie prejudiciálneho konania, ktorý podal Oberster Gerichtshof — Rakúsko) — Die BergSpechte Outdoor Reisen und Alpinschule Edi Koblmüller GmbH/Günter Guni, trekking.at Reisen GmbH [Ochranné známky — Internet — Reklama na základe kľúčových slov ( „keyword advertising“ ) — Zobrazenie odkazov na stránky konkurentov majiteľov uvedených ochranných známok na základe kľúčových slov zhodných alebo podobných ochranným známkam — Smernica 89/104/EHS — Článok 5 ods. 1]

22.5.2010   
            
            
               SK
            
            
               Úradný vestník Európskej únie
            
            
               C 134/3
            
         Rozsudok Súdneho dvora (prvá komora) z 25. marca 2010 (návrh na začatie prejudiciálneho konania, ktorý podal Oberster Gerichtshof — Rakúsko) — Die BergSpechte Outdoor Reisen und Alpinschule Edi Koblmüller GmbH/Günter Guni, trekking.at Reisen GmbH
   (Vec C-278/08) (1)
   
   (Ochranné známky - Internet - Reklama na základe kľúčových slov („keyword advertising“) - Zobrazenie odkazov na stránky konkurentov majiteľov uvedených ochranných známok na základe kľúčových slov zhodných alebo podobných ochranným známkam - Smernica 89/104/EHS - Článok 5 ods. 1)
   2010/C 134/03
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobkyňa: Die BergSpechte Outdoor Reisen und Alpinschule Edi Koblmüller GmbH
   
      Žalovaná: Günter Guni, trekking.at Reisen GmbH
   
      Predmet veci
   
   Návrh na začatie prejudiciálneho konania — Oberster Gerichtshof — Výklad článku 5 ods. 1 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok (Ú. v. ES L 40, s. 1; Mim. vyd. 17/001, s. 92) — Registrácia označenia podobného alebo zhodného s ochrannou známkou u prevádzkovateľa internetového vyhľadávača, aby sa následne po zadaní tohto označenia ako hľadaného slova objavila na obrazovke automatická reklama na výrobky alebo služby zhodné alebo podobné tovarom a službám, pre ktoré je sporná uvedená ochranná známka zapísaná („keyword advertising“) — Kvalifikovanie tohto používania ako používania ochrannej známky, ktoré je jej majiteľ oprávnený zakázať
   
      Výrok rozsudku
   
   Článok 5 ods. 1 prvej smernice Rady 89/104/EHS z 21. decembra 1988 o aproximácii právnych predpisov členských štátov v oblasti ochranných známok sa má vykladať v tom zmysle, že majiteľ ochrannej známky je oprávnený zakázať inzerentovi, aby na základe kľúčového slova zhodného alebo podobného s uvedenou ochrannou známkou, ktoré tento inzerent bez súhlasu uvedeného majiteľa vybral v rámci služby odkazov na internete, robil reklamu pre tovary alebo služby zhodné s tými, pre ktoré je zapísaná uvedená ochranná známka, ak uvedená reklama priemernému používateľovi internetu neumožňuje alebo len ťažko umožňuje zistiť, či tovary alebo služby uvedené v reklame pochádzajú od majiteľa ochrannej známky alebo z podniku, ktorý je s ním hospodársky prepojený, alebo naopak, od tretej osoby.
   
      (1)  Ú. v. EÚ C 223, 30.8.2008.